פירוש נוסף ערך זה עוסק בדרגת קצונה בצבאות יבשה. אם התכוונתם לדרגת קצונה בציי מלחמה, ראו לוטננט (צי מלחמתי).
חייל חיל האוויר של ארצות הברית שעבר בהצלחה קורס קצינים - מקבל את דרגת הלוטננט משנה.
בצבאות רבים, **לוּטֶנֶנְט** (Lieutenant, נהגה בבריטניה ובקנדה: **לֶפְטֶנֶנְט**) היא דרגה של קצין זוטר. מקור המילה מצרפתית, שם משמעותה היא "מחזיק בעמדה". דרגה זו היא בדרך כלל הדרגה השנייה-מלמטה בסולם דרגות הקצין, מעל הדרגה הזוטרה ביותר, הנקראת במקרים רבים '**לוטננט שני'** או '**לוטננט משנה'** ומתחת לדרגת הקפטן.

קוד נאט"ו המקביל לדרגת הלוטננט הוא OF-1, כך שבצבאות שונים דרגת לוטננט נהוגה באחת המשבצות OF-1,‏ OF-1a או OF-1b. בצבאות השונים לעיתים מתחלף מקום המונח "לוטננט" כמסמל את הדרגה הנמוכה יותר או זו שמעליה. כך לדוגמה, בכוחות המזוינים של הפדרציה הרוסית דרגת לייטננט מקבילה ללוטננט משנה ברוב הצבאות, כך גם דרגת לויטננט בצבאות דוברי גרמנית. בצבאות מזרח אירופה בהן רוסיה, נהוגה דרגת לוטננט שלישית מתחת ללייטננט (מלדשי לייטננט).

דרגת סגן בצה"ל מקבילה לדרגת לוטננט בצבא האמריקאי ולדרגת לוטננט שני בצי האמריקאי. דרגת סרן בצה"ל מקבילה לדרגת לוטננט בצי האמריקאי.

בעולם דובר הערבית (מלבד מספר מדינות בצפון אפריקה) המונח המקביל ללוטננט הוא **מֻלאזים**, כאשר מֻלאזים אוול מקביל ללוטננט ראשון / סגן, ומֻלאזים מקביל ללוטננט שני / סגן משנה.

דרגות צבאיות
------------

ברוב הצבאות הסימול של לוטננט או לוטננט ראשון היא שני כוכבים או סימול נהוג באותו צבא. בארצות הברית דרגה זו מסומלת בארון כסוף ובצבאות רבים במזרח אירופה (היכן שישנה חלוקה לשלוש דרגות לוטננט במקום שתיים) הסימול הוא שלושה כוכבים. לוטננט משנה היא לרוב דרגת הקצונה הנמוכה ביותר ולפי זאת מסומלת בעזרת כוכב או סימול יחיד, בארצות הברית היא מסומלת בארון בצבע ארד.

**לוטננט/לוטננט ראשון (OF-1a)**

* צה"לסגןצה"ל  
סגן
* צבא ארצות הבריתלוטננט ראשוןצבא ארצות הברית  
לוטננט ראשון
* הצבא הבריטילפטננטהצבא הבריטי  
לפטננט
* בונדסווראובר-לויטננטבונדסוור  
אובר-לויטננט
* הצבא הרוסיסטרשי לייטננטהצבא הרוסי  
סטרשי לייטננט
* מקסיקוטניינטהמקסיקו  
טניינטה
* יווןאיפולחגוסיוון  
איפולחגוס
* הצבא הסורימֻלזים אוולהצבא הסורי  
מֻלזים אוול

**לוטננט משנה/לוטננט שני (OF-1b)**

* צה"לסגן משנהצה"ל  
סגן משנה
* צבא ארצות הבריתלוטננט שניצבא ארצות הברית  
לוטננט שני
* הצבא הבריטילפטננט שניהצבא הבריטי  
לפטננט שני
* בונדסוורלויטננטבונדסוור  
לויטננט
* הצבא הרוסילייטננטהצבא הרוסי  
לייטננט
* מקסיקוסובטניינטהמקסיקו  
סובטניינטה
* יווןאנטיפולחגוסיוון  
אנטיפולחגוס
* הצבא הסורימֻלזיםהצבא הסורי  
מֻלזים

דרגות ימיות
-----------

 ערך מורחב – **לוטננט (צי מלחמתי)**  

בחילות הים, ישנה חלוקה מעט נרחבת יותר של דרגות לוטננט. בהתאם למבנה הדרגות של הציים השונים, ישנם הדרגות: 'לוטננט מפקד' (דרגת תפקיד פיקודי), 'לוטננט ראשון' (דרגת תפקיד), 'לוטננט' ו-'לוטננט משנה'.

* **לוטננט מפקד:** בציים מסוימים, בהם הצי המלכותי וצי ארצות הברית, נהוגה דרגת לוטננט מפקד. דרגה זו ניתנת למפקד על כלי שיט קטן שאינו בעל תקן פיקודי של קפטן.

* **לוטננט:** דרגת לוטננט מקבילה לרוב לדרגת קפטן של הצבא (OF-2 או OF-3), בכך היא מעל לדרגת לוטננט בצבא. הסימול הנפוץ ללוטננט הוא שני פסי זהב על לולאה בפס העליון, אך ישנם גם וריאציות אחרות כמו בצבא ארצות הברית כאשר מעל שני הפסים מופיע כוכב מוזהב.

* **לוטננט משנה:** ברוב המקרים לוטננט משנה היא דרגת הקצונה הנמוכה ביותר. בציי ספרד וברזיל, דרגה זו אינה דרגת קצונה ובפורטוגל היא מסמלת את מי שסיים לימודים ימיים במוסד אזרחי ולא אקדמיה ימית צבאית. לרוב דרגת לוטננט משנה מסומלת בעזרת פס זהב יחיד עם לולאה מעליו.

* הצי המלכותילוטננט משנההצי המלכותי  
לוטננט משנה
* הצי המלכותילוטננטהצי המלכותי  
לוטננט
* הצי המלכותילוטננט מפקדהצי המלכותי  
לוטננט מפקד
* צי ארצות הבריתלוטננט שניצי ארצות הברית  
לוטננט שני
* צי ארצות הבריתלוטננטצי ארצות הברית  
לוטננט
* צי ארצות הבריתלוטננט מפקדצי ארצות הברית  
לוטננט מפקד

דרגות אוויר
-----------

ברוב חילות האוויר בעולם, הדרגות תואמות את דרגות הצבא - כך שהחלוקה לדרגות לוטננט ולוטננט משנה תואמות את הדרגות המקבילות בצבא. בחיל האוויר המלכותי ומספר חילות אוויר ממדינות חבר העמים הבריטי, דרגת 'לוטננט טיסה' מקבילה לקפטן בצבא (בדומה לנהוג בדרגות הצי) והדרגות הזוטרות הן 'קצין טיסה' (המקביל ללוטננט בצבא) ו-'קצין טייס' (המקביל ללוטננט משנה).

**לוטננט טיסה (OF-2)**

* חיל האוויר המלכותילוטננט טיסהחיל האוויר המלכותי  
לוטננט טיסה
* הודולוטננט טיסההודו  
לוטננט טיסה
* אוסטרליהלוטננט טיסהאוסטרליה  
לוטננט טיסה

**לוטננט/לוטננט ראשון (OF-1a)**

* צה"לסגןצה"ל  
סגן
* צבא ארצות הבריתלוטננט ראשוןצבא ארצות הברית  
לוטננט ראשון
* הצבא הבריטיקצין טיסההצבא הבריטי  
קצין טיסה
* לופטוואפהאוברלויטננטלופטוואפה  
אוברלויטננט
* הצבא הרוסיסטרשי לייטננטהצבא הרוסי  
סטרשי לייטננט
* מקסיקוטניינטהמקסיקו  
טניינטה
* יווןאיפוסמינכוסיוון  
איפוסמינכוס
* הצבא הסורימֻלזים אוולהצבא הסורי  
מֻלזים אוול

**לוטננט משנה/לוטננט שני (OF-1b)**

* צה"לסגן משנהצה"ל  
סגן משנה
* צבא ארצות הבריתלוטננט שניצבא ארצות הברית  
לוטננט שני
* הצבא הבריטיקצין טייסהצבא הבריטי  
קצין טייס
* לופטוואפהלויטננטלופטוואפה  
לויטננט
* הצבא הרוסילייטננטהצבא הרוסי  
לייטננט
* מקסיקוסובטניינטהמקסיקו  
סובטניינטה
* יווןאנטיפוסמינכוסיוון  
אנטיפוסמינכוס
* הצבא הסורימֻלזיםהצבא הסורי  
מֻלזים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **לוטננט** |
| ויקישיתוף תמונות ומדיה בוויקישיתוף: **לוטננט** |

* לוטננט, באתר אנציקלופדיה בריטניקה (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 4416871-8

 |